နားရီႏမွန်

"နားရီႏမွန်"

တရောဝ်ꩻသွံခီႏ   ဒုံႏနာႏရီး

အငေါဝ်းတဲ့အွီႏ   တမာလိုꩻ

ထွိုင်ႏခန်း ထွိုင်ႏခန်းတဲ့ ဝွေꩻရိုꩻ

ယူးဝါးမျိုꩻ   သေချိန်ႏခါႏ

ငွဉ်ꩻဟွဲး  တနျာႏနျာႏ

တွိုႏအဆာႏ   မက်ဟူဖေါင်း

အနုံꩻအောဝ်ႏ  ခင်ႏလောင်း

တွိုႏအဖြောင်း   ဗွိုန်ုနဲင်းဝါး

အမေးပေါင်းဖါးဖါး ။

အဒေ့ꩻတရား   နားဆွဉ်ႏဗွာ

ကနောက်ꩻအောဝ်ႏဒင်ႏတဝီးနာ

အွိုးလမ်းငါ  တသီးသီး

သီထင်းတမုဲင်ꩻအီး

တော်ဒျာႏ နီဆျာထီး

အောက်   အီး   အီး  အျောက် ။

"မွိုးဖါဗွေႏ

နီအံႏအွꩻတာႏ    ကွဉ်ကꩻတာႏ

ကျံႏဗာႏထုမ်ႏဖေႏ  မွိုးဖါဗွေႏ ။

အွဉ်ႏသꩻကုဲင်းကုဲင်း  သွို့ꩻခြံလုဲင်း

ပွိုဆုဲင်းဗာႏသေႏ   မွိုးဖါဗွေႏ ။

ယာခိုးချိန်ႏခါႏ     မအုံဗာႏ

ယပ်ꩻငါႏသေႏသေႏ  မွိုးဖါဗွေႏ ။

ကေꩻဇူꩻတန်အာ    မွိုးတွမ်ႏဖါ

ယိုခါတန်ပေႏ     နီရိုႏသေႏ
                       နီရိုႏသေႏ ။ပအိုဝ်ႏလိတ်လုဲင်ꩻစွစ်ꩻလီတာႏဗဟိုႏသံႏဃာႏစွိုꩻပအိုဝ်ႏလိတ်မွူးစောင်ႏလိုꩻပေႏကဗျာကဏ္ဍ
 အာႏကွိုꩻ 

ကဏ္ဍ:ပအိုဝ်ႏကဗျာ